Žilvinas Vingelis

Žilvinas Vingelis (g. 1993 m. spalio 14 d. Kaune) – teatro režisierius.

 Biografija 
Gimė Kaune. 2012 m. baigė Kauno „Aušros” gimnaziją. 2012 m. audiovizualinių studijų centre ,,Kurkuria” baigė klasikinės gitaros specialybę. 2016 m. baigė teatro režisūros bakalauro studijas Lietuvos muzikos ir teatro akademijoje (kurso vadovas G. Varnas). 2018 m. baigė teatro režisūros magistro studijas LMTA (kurso vadovas G. Varnas). 2017–2019 m. VšĮ „Baltijos kamerinis operos teatras" meno vadovas ir režisierius. 2020 m. kovą su kolegomis įkūrė nepriklausomą vizualinių eksperimentų teatrą „Kosmos Theatre", kuriame dirba meno vadovu, kuria spektaklius, instaliacijas, įvairių formatų vaizdo ir garso patirtis. Nuo 2020 m. balandžio Vilniaus teatro „Lėlė" kūrybinių programų koordinatorius. Nuo 2021 m. LMTA doktorantas (vadovai doc. dr. O. Lapina, prof. dr. R. Vasinauskaitė).

 Kūrybinė ir pedagoginė veikla 
Režisavo spektaklius Nacionaliniame Kauno dramos teatre, Vilniaus teatre „Lėlė", Vilniaus mažajame teatre, kultūros bare „Kablys", Baltijos kameriniame operos teatre, Kauno kameriniame teatre, VDU teatre, teatre „Utopia", „Kosmos Theatre", Lietuvos muzikos ir teatro akademijoje. Kai kuriems savo spektakliams pats kūrė dramaturgiją ir scenografiją. 2017 m. paviešino teatrinį manifestą skirtą vizualinio teatro Lietuvoje vystymuisi. Nuo 2019 m. kasmetinių tarptautinių vizualinio teatro dirbtuvių „Kosmos LAB" meno vadovas. Nuo 2020 m. LMTA dėstytojas. Eksperimentuoja kultūrinių inovacijų srityje – Virtualios Realybės (filmai „Nepažįstamoji", „Your dream", „Gyvenimas klajonėse", „Nugalėti plokštumą"), video instaliacijų („Kosmoso Vilnius"), mobilių programėlių („Kosmos app"), šiuolaikinės muzikos performansų („Koncertas ir instaliacija fortepijonui ir baldui"), įvietintų instaliacijų („Kosmos Cars") bei internetinio meno („#Protestas") formatuose. Nuo 2021 m. Vilniaus teatre „Lėlė" vykstančios eksperimentinio šiuolaikinio lėlių ir objektų teatro kūrybinės laboratorijos „SurReality Check" koordinatorius ir teatro kūrybinių programų koordinatorius. Nuo 2017 m., kaip scenaristas ir režisierius, bendradarbiauja su videogamybos studijomis „Pixel studio”, „Insane videoagency.lt” bei XR turinio ir interaktyvių sprendimų įmone „Gluk Media". Pandemijos laikotarpiu su kūrybine grupe buvo apdovanotas „Auksiniu scenos kryžiumi" už pirmą internetinį spektaklį Lietuvoje „#Protestas". Nuo 2025 m. Lietuvos muzikos ir teatro akademijos Vaidybos ir režisūros katedros vedėjas.   

 Muzikinė veikla 
Mokydamasis gimnazijoje grojo grupėje „Akustinis Fotelis“, vedė įvairius kultūros ir meno renginius. 2010–2011 m. vienas iš jaunimo muzikos festivalio ,,Po Festivalio" organizatorių. Pauuglystėje rengė solinius koncertus, dalyvavo autorinės muzikos, dainų kūrėjų ir dainuojamosios poezijos konkursuose. 2013–2015 m. su LMTA kurso draugais aktoriais Gyčiu Laskovu ir Aurimu Bačinsku pasirodydavo su grupe „Už Ačiū“.

 Režisuoti spektakliai 

 2016 m. „Pamišelio vlogas" pagal Nikolajaus Gogolio apsakymą „Pamišėlio užrašai”. LMTA.
 2016 m. Žilvinas Vingelis „Sub’vakaris" pagal Felikso Bajoro kūrinių ciklą „Sakmių Siuita". BKOT.
 2016 m. Caryl Churchill „Skaičius". NKDT.
 2017 m. Žilvinas Vingelis „Lila: slaptas demiurgo žaidimas". Vilniaus teatras ,,Lėlė" ir BKOT.
 2017 m. Eugene O’Neill „Meilė po guobomis". VDU.
 2017 m. James Baldwin „Sonio bliuzas". BKOT ir Kultūros baras „Kablys’’.
 2018 m. Žilvinas Vingelis „Juokingo žmogaus sapnas" pagal F. Dostojevskį ir K. G. Jungą. VR instaliacija. BKOT, „Gluk media" ir LMTA.
 2019 m. Goda Simonaitytė, Žilvinas Vingelis „Kosmos app: keturių konfesijų sąnkryža". Įvietintas interaktyvus garso spektaklis. BKOT ir „Kaunas2022".
 2020 m. Goda Simonaitytė „#Protestas". Internetinis spektaklis. „Kosmos Theatre".
 2020 m. Žilvinas Vingelis „Kafka insomnia". „Kosmos Theatre" ir Kauno miesto kamerinis teatras.
 2021 m. Michael Nyman neurologinė opera „Vyras, kuris savo žmoną palaikė skrybėle". „Kosmos Theatre", teatras „Utopia", Klaipėdos koncertų salė.
 2022 m. Domas Raibys, Žilvinas Vingelis „Absoliutus pasaulis". Įvietintas garso spektaklis. „Kosmos Theatre" ir „Kaunas2022".
 2023 m Dirbtinio intelekto opera „L'Andromeda". Nacionalinis operos ir baleto teatras, Valdovų rūmai, Lietuvos muzikos ir teatro akademija.
 2024 m. Jean Cocteau „Orfėjas". Vilniaus mažasis teatras. 
 2024 m. Žilvinas Vingelis „Diletantas". „Kosmos Theatre".
 2024 m. Martynas Puzas, Žilvinas Vingelis „Įsibrovimas". Įvietintas spektaklis. Festivalis „Namas nr. 5", „Kosmos Theatre".    

 Spektaklių įvertinimai 

 2017 m. Dalios Tamulevičiūtės profesionalių teatrų festivalio apdovanojimas režisieriui Ž. Vingeliui už ,,geriausią režisūrinį debiutą“ kuriant spektaklį „Lila: slaptas demiurgo žaidimas“.
 2017 Dalios Tamulevičiūtės profesionalių teatrų festivalio apdovanojimas akordeonistui T. Motiečiui už ,,geriausią spektaklio muziką" spektaklyje „Lila: slaptas demiurgo žaidimas“ (rež. Ž. Vingelis).
 2021 m. „Auksinio scenos kryžiaus" apdovanojimas už ,,pandemijai atsparų teatrą“ – internetinė (anti)utopija #Protestas (rež. Ž. Vingelis).
 2021 m. „Auksinių scenos kryžių" nominacija kompozitoriui A. Šiuriui už ,,geriausią spektaklio muziką" audiovizualiniam spektakliui ,,Kafka Insomnia“ (rež. Ž. Vingelis).
 2021 m. ,,Fortūnos“ diplomas A. Šiuriui už ,,geriausią spektaklio muziką Kaune" audiovizualiniam spektakliui ,,Kafka Insomnia“ (rež. Ž. Vingelis).
 2022 m. 43-iojo festivalio „Lietuvos teatrų pavasaris“ prizas ,,Kafka Insomnia" (rež. Ž. Vingelis) kūrybinei grupei už audiovizualinę rašytojo F. Kafkos kūrybos interpretaciją.
 2022 m. „Auksinių scenos kryžių" nominacija ,,Jaunasis menininkas" bosui Kšištofui Bondarenko už Dr. P. vaidmenį Michael Nyman neurologinėje operoje ,,Vyras, kuris savo žmoną palaikė skrybėle" (rež. Ž. Vingelis).
 2022 m. „Auksinių scenos kryžių" nominacija ,,Metų solistas" tenorui Mindaugui Zimkui už Dr. S. vaidmenį Michael Nyman neurologinėje operoje ,,Vyras, kuris savo žmoną palaikė skrybėle" (rež. Ž. Vingelis).
 2022 m. Festivalyje „Teatrų pavasaris“ spektaklis „Kafka Insomnia“ buvo apdovanotas piniginiu žiuri prizu už ,,audiovizualinę F. Kafkos interpretaciją”.
 2024 m. „Auksinių scenos kryžių" nominacija ,,Moters vaidmuo" aktorei Airidai Gintautaitei už Jeano Cocteau vaidmenį audiovizualiniame mono spektaklyje  „Diletantas" (rež. Ž. Vingelis).
 2024 m. „Auksinių scenos kryžių" nominacija ,,Spektaklio muzika" kompozitoriui Andriui Šiuriui už muziką spektakliui „Orfėjas" (rež. Ž. Vingelis).
 2024 m. „Auksinių scenos kryžių" nominacija ,,Technologijų dizainas" video menininkui Rimui Sakalauskui už video projekcijas spektakliui „Orfėjas" (rež. Ž. Vingelis).

 Virtuali realybė 

 2018 m. Režisierius, dramaturgas. Eksperimentinis Virtualios Realybės spektaklis „Juokingo žmogaus sapnas” pagal to paties pavadinimo F. Dostojevskio apsakymą. UAB Gluk media ir VšĮ Baltijos kamerinis operos teatras.
 2019 m. Scenaristas, režisierius. Meninė Virtualios Realybės socialinė reklama elektroninių cigarečių rūkymo paauglių tarpe prevencijai. UAB Gluk Media.
 2021 m. Scenaristas, režisierius. Pilno metro interaktyvus Virtualios Realybės filmas apie dailininkę Marianą Veriovkiną „Nepažįstamoji“. UAB Gluk Media ir VšĮ KOSMOS THEATRE. 
 2021 m. Režisierius, scenarijaus bendraautorius. Interaktyvios Virtualios Realybės sapno simuliacijos „Your Dream“ teaser’is. UAB Gluk Media ir VšĮ KOSMOS THEATRE.
 2022 m. Scenaristas, režisierius. Interaktyvi VR patirtis apie Perkūno namą Kaune. UAB Gluk Media ir Kaunas2022.
 2022 m. Scenaristas, režisierius. Interaktyvi VR patirtis apie Pažaislio vienuolyną Kaune. UAB Gluk Media ir Kaunas2022.
 2022 m. Scenaristas, režisierius. Interaktyvi VR patirtis apie Raudondvario dvaro kompleksą Kaune. UAB Gluk Media ir Kaunas2022. 
 2022 m. Scenaristas, režisierius. VR patirtis apie senuosius Zanavykų krašto amatus (kalvystė, audimas, medžio drožyba). UAB Gluk Media. 
 2022 m. Scenaristas, režisierius. VR patirtis apie duonos kepimo tradiciją Zanavykų krašte. UAB Gluk Media. 
 2023 m. Scenaristas, režisierius. Imersinė meninė VR patirtis pagal dailininko Jono Rimšos paveikslus „Gyvenimas klajonėse“.
 2023 m. Scenaristas, režisierius. Imersinė meninė VR patirtis pagal dailininko Vytauto Kasiulio paveikslus „Įveikti plokštumą“

 Kiti projektai 

 2017 m. Režisierius. Muzikinis džiazo orkestro vaizdo klipas „Walking Shoes“. LMTA, LRT ir VšĮ Baltijos kamerinis operos teatras.
 2017 m. Režisierius, scenarijaus autorius. Dokumentinis trumpametražis filmas „Vaizdinė istorija“ (darbo vadovė G. Beinoriūtė)
 2018 m. Scenarijų autorius. 12 reprezentacinių video klipų apie kultūriškai reikšmingus Žemaitijos objektus projekte „Objektų pristatomųjų videoklipų kūrimo, įgarsinimo tekstų kūrimo, vertimo ir įgarsinimo paslaugos“. MB Insanum.  
 2018 m. Režisierius, scenaristas. 2 televizinės socialinės video reklamos skatinančios beglobių vaikų įvaikinimą bei globą (klientas „Vaikų teisių apsaugos ir įvaikinimo tarnyba“). MB Kūrybos grupė.
 2019 m. Režisierius. Teatralizuotas poezijos skaitymo renginys bei tiesioginės transliacijos videoinstaliacija „Pož(i)eminiai skaitymai:Franko- Standalio namų vaiduokliai“. Asociacija „Slinktys“.
 2019 m. Scenarijaus bendraautorius, aktorius. Filmų kūrimo festivalio „Odisėja 72“ dalyvis. Filmas „Pratybų Pabaiga“, nominacijos „Geriausias filmas“ laureatas. MB Audiovizualiniai sprendimai. 
 2019 m. Režisierius, scenarijaus autorius. Mugės „Comic Con Baltics“ atidarymo ceremonija (Litexpo). VšĮ Buvau kine, LITEXPO. 
 2019 m. Režisierius, scenarijaus autorius. Televizinė socialinė video reklama lošimo prevencijai (klientas „Lošimų priežiūros tarnyba prie Lietuvos Respublikos finansų ministerijos“). MB Kūrybos grupė.
 2019 m. Režisierius, scenarijaus autorius. Televizinė socialinė reklama dėl audinių kailių fermų Lietuvoje panaikinimo (klientas „Tušti narvai“). MB Kūrybos grupė. 
 2019 m. Režisierius, scenarijaus autorius. Ievos Zasimauskaitės muzikinis video klipas „Praėjo“. MB Kūrybos grupė.
 2019 m. Režisierius, scenarijaus autorius. 5 televizinės socialinės reklamos skatinančios socialinį dialogą bei profsąjungų veiklą. MB Kūrybos grupė.
 2020 m. Režisierius. Edukacinė laida apie lėlių teatro istoriją „Kinas iki kino: Miriorama“. Vilniaus teatras „Lėlė“.
 2020 m. Režisierius, scenarijaus autorius. 3 socialinės televizinės reklamos smurto prieš vaikus prevencijai (klientas „Valstybės vaikų teisės apsaugos ir įvaikinimo tarnyba“). MB Kūrybos grupė.
 2021 m. Režisierius, scenarijaus autorius. 3 vaidybinės reklamos skirtos teatrų, galerijų bei bibliotekų lankymui skatinti (ES komunikacijos krypties ,,Kurianti Lietuva“ projektas ,,Kultūra geriau nei“). Kosmos Theatre.
 2022 m. Dramaturgas. 3 gatvės instaliacijos „KOSMOS CARS“. Kaunas 2022, Kosmos Theatre.
 2023 m. Idėjos bendraautorius. Audiovizualinis kūrinys fortepijonui, dvejoms kameroms ir septyniems objektams ir audiovizualinės instaliacijos „(c)(a)m(e)r(a)” pristatymas Vilniaus Tsekh galerijoje. Kosmos Theatre.
 2023 m. Bendraautorius, režisierius, šviesų dailininkas. Koncertas-audiovizualinė instaliacija fortepijonui ir mechanizuotam baldui. Kosmos Theatre.
 2023 m. Režisierius, scenarijaus autorius. Video instaliacija „Kosmoso Vilnius”. Vilniaus šviesų festivalis, Go Vilnius.    

 Muzikiniai apdovanojimai 

 2010 m. Konkursas „Pavasaris, poezija, muzika". Apdovanojimas ,,už sceninį artistiškumą".  
 2010 m. Konkursas „Mūsų dienos – kaip šventė". Nominacijos ,,beprotiškai fantastiškas kūrinio išpildymas" laureatas.
 2010 m. KTU16 festivalis. Apdovanojimas „dalyvis sulaukęs daugiausiai publikos simpatijų".
 2012 m. Konkursas „Pavasaris, poezija, muzika". Laimėta III vieta solistų kategorijoje.
 2012 m. Konkursas „Mažoji akacija". Nominacijos ,,Akacijų bardas" laureatas.
 2012 m. Lietuvos respublikinis dainuojamosios poezijos konkursas. II vieta finale solistų kategorijoje.
 2012 m. Konkursas-festivalis „Skersvėjis". Nominacijos ,,geriausias vokalistas" laureatas.
 2012 m. Internetinio muzikos žurnalo www.sharkeen.lt įtrauktas į 20 perspektyviausių Lietuvos atlikėjų sąrašą.

 Išnašos 

 Ž. Vingelis. Demiurgo manifestas.
 VšĮ „Kosmos Theatre" oficialus puslapis
 A. Jevsejevas „Ž. Vingelis: Noriu kurti ir nežinoti, ką atneš rytdiena 15min.lt"
 V. Kilinskienė „Logika – teatro vėžys"
 Deimantė Dementavičiūtė-Stankuvienė „„Kosmos Theatre": naujos realybės suvokimo galimybės" 
 M. Brukštutė „Teatras yra toks, kokia tuo metu yra visuomenė"

Kategorija:Lietuvos teatro režisieriai